8ปีก่อนดิฉันได้เจอเรื่องสูญเสียแม่และยายไปติดๆกันอย่างไม่ทันตั้งตัว พร้อมทั้งตกงานทำให้สิ้นหวัง ช่วงนั้นชีวิตแย่ไม่อยากทีลีวืตอยู่หลายต่อหลายครั้ง ปีกว่ากับการต่อสู้กับตัวเองจนเจอกับสิ่งที่ทำให้ชีวิตมีความสุข จนมาถึงตอนนี้อยู่ๆก็รู้สึกแบบนั้นอีกครั้ง อยู่ๆก็ร้องไห้ทั้งๆที่นั่งทำงานอยู่ นอนไม่ค่อยหลับ ตื่นขึ้นมากลางดึกเสมอ และคิดไม่อยากมีชีวิตอยู่อีกแล้ว เหนื่อยกับการใช้ชีวิตมาก ไม่รู้จะอยู่ไปทำไม ดิฉันจะต้องทำยังไงดีคะ ไม่อยากพบแพทย์เพราะคิดว่าตัวเองยังไม่เป็นอะไรมากไม่อยากทานยาอีกนะคะ มีทางอื่นไหมคะที่จะทำให้อาการเหล่านี้หายไป
สวัสดีค่ะ จากอาการดังกล่าวมาน่าจะมีสัญญาณเบื้องต้นของการมีภาวะซึมเศร้าหรือโรคซึมเศร้าได้ค่ะ ซึ่งโรคซึมเศร้านี้สามารถเป็นๆหายๆได้ตลอดชีวิต จะมีช่วงที่ดีขึ้นได้บ้างเมื่อปัญหารือสาเหตุได้รับการแก้ไข หรือในบางรายก็ควบคุมได้ด้วยยาการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จะจัดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัด ไม่ควรซื้อยามาใช้เอง แต่ควรใช้ภายใต้การดูแลของผู้เชี่ยวชาญจะดีที่สุดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป